Myndighederne har mistanke om, at tre personer fra Nuuk kan være smittet med coronavirus.

Derfor er de i hjemmekarantæne i Nuuk, hvor de venter på svar på prøver.

Det oplyser Epidemikommissionen i en pressemeddelelse.

Epidemikommissionen anbefaler: borgere at blive hjemme indtil 14. dag efter, de er udrejst fra et af de særlige risikoområder.

at personer undgår at besøge sygehuse, alderdomshjem eller andre steder med særligt udsatte, hvis man er kommet hjem fra særlige risikoområder.

Epidemikommissionen anbefaler også, at arrangementer med over 1000 deltagere bør aflyses.

Den ene person var passager på det atlantfly fra Danmark, der tirsdag landede i Kangerlussuaq. Samme dag tog vedkommende videre med fly mod Nuuk.

Politiet er i gang med at kontakte de personer, der har siddet i to stoles afstand til den muligt smittede person og til relevante passagerer mod Nuuk. Personerne bliver vejledt til at holde øje med eventuelle symptomer på coronavirus.

LÆS OGSÅ Prøver var negative: Ingen passagerer var smittet med corona

De andre personer har deltaget i en konference i Toronto i Canada. Det har vist sig, at en person, der var til stede, var smittet med coronavirus.

Prøverne er udtaget af sunhedsvæsenet onsdag, og der kommer formentlig svar på fredag.

Passagerer skal holde øje med sygdomstegn

Der er tale om fly GL781 fra Danmark mod Kangerlussuaq og fly GL555 fra Kangerlussuag til Nuuk.

De særlige risikoområder er: - Regionerne Emilia-Romagna, Lombardiet, Piemonte, Veneto, Marche og Valle d’Aosta i Italien - Hele Iran - Kina (undtagen Hong Kong, Macau og Taiwan) - Provinsen Gyeongbuk med storbyen Daegu i Sydkorea - Østrig Kilde: Epidemikommissionen i Grønland, Sundhedsstyrelsen i Danmark

Borgere, der har rejst på disse fly, som ikke er blevet kontaktet, tilhører "lavrisikogruppen".

- Du kan derfor fortsætte din dagligdag uden indskrænkninger, men bedes være opmærksom på eventuelle sygdomstegn. Disse er typisk feber, hoste, åndenød, hovedpine og muskelømhed.

LÆS OGSÅ Alexandra blev testet negativ for coronavirus: YES! Nu kan vi komme hjem

- Det samme gælder for de personer, der ikke er blevet kontaktet af landslægen, og har deltaget i nævnte konference i Canada, skriver Epidemikommissionen.